CELEX: 32017D0446
Language: lv
Date: 2017-03-03 00:00:00
Title: Padomes Lēmums (ES) 2017/446 (2017. gada 3. marts) par to, lai Eiropas Savienības vārdā noslēgtu Protokolu (2015), ar ko groza Līguma par tirdzniecību ar civilajiem gaisa kuģiem pielikumu

15.3.2017   
            
            
               LV
            
            
               Eiropas Savienības Oficiālais Vēstnesis
            
            
               L 69/1
            
         PADOMES LĒMUMS (ES) 2017/446
   (2017. gada 3. marts)
   par to, lai Eiropas Savienības vārdā noslēgtu Protokolu (2015), ar ko groza Līguma par tirdzniecību ar civilajiem gaisa kuģiem pielikumu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 6. punkta a) apakšpunktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu (1),
   tā kā:
   
               (1)
            
            
               Ar Lēmumu 80/271/EEK (2) Padome apstiprināja GATT Līgumu par tirdzniecību ar civilajiem gaisa kuģiem (“Līgums”).
            
         
               (2)
            
            
               Līguma parakstītāji ar savu pārstāvju starpniecību 2015. gada 5. novembrī Ženēvā vienojās atvērt pieņemšanai protokolu (2015), ar ko groza Līguma par tirdzniecību ar civilajiem gaisa kuģiem pielikumu (“Protokols”) un transponē Līguma par tirdzniecību ar civilajiem gaisa kuģiem pielikumā izmaiņas, kuras ieviestas preču aprakstīšanas un kodēšanas harmonizētās sistēmas 2007. gada versijā.
            
         
               (3)
            
            
               Protokols būtu jāapstiprina,
            
         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstipināts Protokols (2015), ar ko groza Līguma par tirdzniecību ar civilajiem gaisa kuģiem pielikumu.
   Protokola teksts ir pievienots šim lēmumam.
   2. pants
   Padomes priekšsēdētājs norīko personu(-as), kura(-as) ir pilnvarota(-as) Savienības vārdā deponēt pieņemšanas instrumentu, lai paustu Savienības piekrišanu uzņemties saistības, kas izriet no Protokola (3).
   3. pants
   Šis lēmums stājas spēkā tā pieņemšanas dienā.
   
      Briselē, 2017. gada 3. martā
      
         
            Padomes vārdā –
         
         
            priekšsēdētājs
         
         M. FARRUGIA
      
   
   
      (1)  2017. gada 15. februāra piekrišana (Oficiālajā Vēstnesī vēl nav publicēta).
   
      (2)  Padomes Lēmums 80/271/EEK (1979. gada 10. decembris) par no 1973.-1979. gadā notikušajām tirdzniecības sarunām izrietošo daudzpusējo nolīgumu noslēgšanu (OV L 71, 17.3.1980., 1. lpp.).
   
      (3)  Protokola spēkā stāšanās datumu Padomes Ģenerālsekretariāts publicēs Eiropas Savienības Oficiālajā Vēstnesī.